CELEX: 52012DP0213
Language: lt
Date: 1337644800000
Title: Europos Parlamento darbo tvarkos taisyklių keitimas dėl Europos piliečių iniciatyvos įgyvendinimo 2012 m. gegužės 22 d. Europos Parlamento sprendimas dėl Europos Parlamento darbo tvarkos taisyklių keitimo dėl Europos piliečių iniciatyvos įgyvendinimo (2011/2302(REG))

13.9.2013   
            
            
               LT
            
            
               Europos Sąjungos oficialusis leidinys
            
            
               CE 264/98
            
         2012 m. gegužės 22 d., antradienisEuropos Parlamento darbo tvarkos taisyklių keitimas dėl Europos piliečių iniciatyvos įgyvendinimo
   P7_TA(2012)0213
   2012 m. gegužės 22 d. Europos Parlamento sprendimas dėl Europos Parlamento darbo tvarkos taisyklių keitimo dėl Europos piliečių iniciatyvos įgyvendinimo (2011/2302(REG))
   2013/C 264 E/18
   
      Europos Parlamentas,
   
               —
            
            
               atsižvelgdamas į pasiūlymus dėl Darbo tvarkos taisyklių keitimo (B7–0539/2011 ir B7–0732/2011),
            
         
               —
            
            
               atsižvelgdamas į Darbo tvarkos taisyklių 211 ir 212 straipsnius,
            
         
               —
            
            
               atsižvelgdamas į Konstitucinių reikalų komiteto pranešimą (A7–0148/2012),
            
         
               1.
            
            
               nusprendžia padaryti toliau pateiktus Darbo tvarkos taisyklių pakeitimus;
            
         
               2.
            
            
               primena, kad šie pakeitimai įsigalios pirmą kitos sesijos dieną;
            
         
               3.
            
            
               ragina Pirmininką imtis reikiamų priemonių siekiant užtikrinti, kad Europos Parlamente būtų įsteigtas vienas bendras informacinis punktas, į kurį galėtų kreiptis piliečiai, atstovaujamosios asociacijos ir pilietinė visuomenė su Europos piliečių iniciatyvomis susijusiais klausimais;
            
         
               4.
            
            
               ragina Komisiją laiške Europos Parlamento pirmininkui patvirtinti, kad ji nori, jog per visus viešuosius svarstymus dėl Europos piliečių iniciatyvų jai atstovautų už atitinkamą sritį atsakingas Komisijos narys arba, jei jis negali, kitas Komisijos narys ar už atitinkamą sritį atsakingas generalinis direktorius;
            
         
               5.
            
            
               ragina Biurą ir generalinį sekretorių imtis tinkamų priemonių, kad būtų užtikrintas kuo didesnis viešųjų svarstymų dėl Europos piliečių iniciatyvų matomumas, numatant atitinkamas priemones, įskaitant turimų informacijos ir komunikacijų technologijų naudojimą;
            
         
               6.
            
            
               mano, kad reikėtų skatinti Europos Parlamento narius dalyvauti svarstymuose dėl Europos piliečių iniciatyvų,
            
         
               7.
            
            
               paveda Pirmininkui perduoti šį sprendimą susipažinti Tarybai ir Komisijai.
            
         
               DABARTINIS TEKSTAS
            
            
               PAKEITIMAS
            
         
               
                  Pakeitimai 5 ir 4
               
            
         
               
                  Europos Parlamento darbo tvarkos taisyklės
               
               
                  197 a straipsnis (naujas)
               
            
         
                
            
            
               
                  197a straipsnis
               
               
                  
                     Viešieji svarstymai, susiję su piliečių iniciatyvomis
                  
               
            
         
                
            
            
               
                  
                     1.
                     
                     Komisijai paskelbus piliečių iniciatyvą atitinkamame registre, kaip nustatyta pagal Reglamento (ES) Nr. 211/2011 (1) 10 straipsnio 1 dalies a punktą, Europos Parlamento pirmininkas, remdamasis Komitetų pirmininkų sueigos pirmininko pasiūlymu:
                  
               
               
                           
                              
                                 a)
                              
                           
                        
                        
                           
                              
                                 paveda teisėkūros komitetui, kuris atsakingas už atitinkamą sritį, kaip nustatyta VII priede, surengti viešąjį svarstymą, numatytą Reglamento (ES) Nr. 211/2011 11 straipsnyje; Peticijų komitetas automatiškai susiejamas su teisėkūros komitetu pagal 50 straipsnį;
                           
                        
                     
                           
                              
                                 b)
                              
                           
                        
                        
                           
                              
                                 kai dviejų ar daugiau piliečių iniciatyvų, pagal Reglamento (ES) Nr. 211/2011 10 straipsnio 1 dalies a punktą paskelbtų atitinkamame registre, sritis panaši, pasikonsultavęs su organizatoriais gali nuspręsti surengti jungtinį viešąjį svarstymą, per kurį visos susijusios piliečių iniciatyvos būtų nagrinėjamos vienodomis sąlygomis.
                              
                           
                        
                     
         
                
            
            
               
                  
                     2.
                     
                     Atsakingas komitetas:
                  
               
               
                           
                              
                                 a)
                              
                           
                        
                        
                           
                              
                                 įvertina, ar Komisija tinkamu lygmeniu priėmė organizatorius, kaip nurodyta Reglamento (ES) Nr. 211/2011 10 straipsnio 1 dalies b punkte;
                           
                        
                     
                           
                              
                                 b)
                              
                           
                        
                        
                           
                              
                                 užtikrina – prireikus remiant Komitetų pirmininkų sueigai – kad Komisija tinkamai įtraukta į viešojo svarstymo rengimą ir kad per svarstymą jai atstovaujama tinkamu lygmeniu.
                              
                           
                        
                     
         
                
            
            
               
                  
                     3.
                     
                     Atsakingo komiteto pirmininkas sušaukia į viešąjį svarstymą atitinkamą dieną per tris mėnesius nuo iniciatyvos pateikimo Komisijai dienos, kaip nustatyta Reglamento (ES) Nr. 211/2011 9 straipsnyje.
                  
               
            
         
                
            
            
               
                  
                     4.
                     
                     Atsakingas komitetas surengia viešąjį svarstymą Parlamente, jei tinkama, dalyvaujant kitoms Sąjungos institucijoms ir įstaigoms, kurios gali pareikšti pageidavimą dalyvauti. Jis gali pakviesti dalyvauti kitas suinteresuotąsias šalis.
                  
               
               
                  
                     Atsakingas komitetas pakviečia organizatorių įgaliotinių grupę, įskaitant bent vieną kontaktinį asmenį, nurodytą Reglamento (ES) Nr. 211/2011 3 straipsnio 2 dalies antrojoje pastraipoje, pristatyti iniciatyvą per svarstymą.
                  
               
            
         
                
            
            
               
                  
                     5.
                     
                     Biuras, vadovaudamasis procedūromis, dėl kurių susitarta su Komisija, patvirtina taisykles dėl patirtų išlaidų kompensavimo.
                  
               
            
         
                
            
            
               
                  
                     6.
                     
                     Parlamento pirmininkas ir Komitetų pirmininkų sueigos pirmininkas, vadovaudamiesi šiuo straipsniu, gali deleguoti savo įgaliojimus atitinkamai Pirmininko pavaduotojui ir kito komiteto pirmininkui.
                  
               
            
         
                
            
            
               
                  
                     7.
                     
                     Jei sąlygos, išdėstytos 50 ar 51 straipsnyje tenkinamos, šios nuostatos mutatis mutandis taip pat taikomos kitiems komitetams. Taip pat taikomas 188 straipsnis.
                  
               
               
                  
                     23 straipsnio 9 dalis viešiesiems svarstymams, susijusiems su piliečių iniciatyvomis, netaikoma.
                  
               
            
         
               
                  Pakeitimas 2
               
            
         
               
                  Europos Parlamento darbo tvarkos taisyklės
               
               
                  203 a straipsnis
               
            
         
               Jei Parlamentui pranešama, kad Komisijos buvo paprašyta pateikti pasiūlymą dėl teisės akto, vadovaujantis Europos Sąjungos sutarties 11 straipsnio 4 dalimi, 
                     Peticijų
                   komitetas nustato, ar tai turės įtakos jo darbui ir, jei būtina, apie tai praneša peticijų, susijusių su minėtais klausimais, teikėjams.
            
            
               Jei Parlamentui pranešama, kad Komisijos buvo paprašyta pateikti pasiūlymą dėl teisės akto vadovaujantis Europos Sąjungos sutarties 11 straipsnio 4 dalimi 
                     ir pagal Reglamentą (ES) Nr. 211/2011
                  , 
                     už peticijas atsakingas
                   komitetas nustato, ar tai turės įtakos jo darbui ir, jei būtina, apie tai praneša peticijų, susijusių su minėtais klausimais, teikėjams.
            
         
                
            
            
               
                  
                     Piliečių iniciatyvų pasiūlymai, kurie buvo užregistruoti pagal Reglamento (ES) Nr. 211/2011 4 straipsnį, bet negalėjo būti pateikti Komisijai pagal to reglamento 9 straipsnį, nes nebuvo laikomasi visų nustatytų atitinkamų procedūrų ir reikalavimų, gali būti nagrinėjami už peticijas atsakingame komitete, jeigu šis nusprendžia, kad tai tinkama. Mutatis mutandis taikomi 201, 202 ir 203 straipsniai.
                  
               
            
         
      (1)  
         2011 m. vasario 16 d. Europos Parlamento ir Tarybos reglamentas (ES) Nr. 211/2011 dėl piliečių iniciatyvos (OL L 65, 2011 3 11, p. 1).